Бірінші сыныпқа қабылдауға 320 мыңға жуық өтініш түсті
DATE: 15:49, 01 Шілде 2022 | GMT +5
TITLE: Бірінші сыныпқа қабылдауға 320 мыңға жуық өтініш түсті
URL: https://kaz.inform.kz/news/birinshi-synypka-kabyldauga-320-mynga-zhuyk-otinish-tusti_a3950418/
META: DATE: 15:49, 01 Шілде 2022 | GMT +5
TOTAL WORDS: 144
AUTHOR(S):
TEXT: Бірінші сыныпқа қабылдау 1 сәуірде басталған болатын. Ал құжаттарды қабылдау мерзімі 2022 жылғы 1 тамызда аяқталады. Азаматтарға ыңғайлы болу үшін Оқу-ағарту министрлігі қызметті автоматтандырды және құжаттар egov. kz вебпорталы арқылы қабылданады. Сондай-ақ атааналар құжаттарды дәстүрлі қағаз форматында да тапсыра алады. «Ата-аналарға құжаттарды тезірек тапсыруға кеңес береміз, өйткені қабылдау 1 тамызда аяқталады. Ал 1 тамыздан бастап мектептерде оқу-тәрбие үрдісін сапалы жоспарлау мен ұйымдастыру, оқулықтарды тарату, сыныптарды қалыптастыру және басқа да ұйымдастыру жұмыстары басталады. Құжат қабылдау басталғанына үш ай өтті және осы уақыт ішінде 320 мыңға жуық өтініш түсті. Оның 82%-ы электронды форматта қабылданды. Сонымен қатар мемлекеттік тілде білім алғысы келетіндердің үлесі бүгінде 70%-ға жуықтады. Қазақ тілінде оқытатын сыныптарға қабылдау бойынша ең жоғары көрсеткіштер Қызылорда, Түркістан және Маңғыстау облыстарында тіркелді», - деді ҚР Оқу-ағарту министрлігі Мектепке дейінгі және орта білім комитетінің төрағасы Гүлмира Кәрімова. Жаңа оқу жылында 400 мыңнан астам бала 1-сыныпқа барады деп күтіліп отыр
